bavarian-nlp/barwiki-20250901 huggingface dataset:
Trennfeld

Trennfeld is a Ortstei vom boarischn Moakt Triefenstein im untafränkischn Landkroas Moa-Spessart. Da Ort liegd in da Planungsregion Wiazburg.
Geografie.
Log.
Trennfeld liagd om rechtn Ufa vom Moa zwischn Kilometa 166,65 und 176,75. Da topographisch hechsde Punkt vom Ortstei bfindd se af (Log) om Roten Rainberg, da niadrigste liagd im Moa af (Log). Nebn am Oat Trennfeld bsteht da Oatstei no aus Kloster Triefenstein und Trennfeld-Bahnhof. Duachs Gemarkungsgebiat, wou se as Klosta Triefenstein und de obgangene Burg Neuenburg bfindn, valafft de Bundesautoboh 3 und fiaht iwa de Moabruggn Bettingen noch Bodn-Wiattmbeag.
Nochboagemarkunga.
Nochboagemarkunga im Uahzoagasinn im Noadn ofongnd san Altfeld, Glasofen, Marktheidenfeld, Lengfurt, Homburg am Main, Bettingen, Kreuzwertheim, Unterwittbach und Rettersheim.
Gewässa.
Klostersee Trennfeld.
Da Klostersee is 1972 bis 1975 duach Kiesentnahme entstandn. De Wossafläche beträgt etwa 76.000 m², de Ufalänge ca. 1700 Meta, de Wossatiafe bis zua finf Meta. De ehemalige Kiesgrube is a Refugium fia Ogla und fia ihrn reichn Bestand on äußerst groußn Welsn bekannt. Aus Oglerkroasn hört ma seit einign Joarn, dass a iwa 2,50 Meta groußs Exemplar si im Sä aufhoitn soi. Im Mai 2009 is da Fang des Fiischs vakündet woadn, spada hod ma jedoch eingestehn miassn, dass 's si offenbar grod um oan „gloan Bruada“ gehandelt hod.
Bäche.
Af am Gemarkungsgebiat mindn da Altfelder Graben und da Klingelsbachgraben im Noadn sowia da Weidbach und da an Hartsgraben afnehmende Weinbergsgraben im Sidn in an Moa. Außerdem fliaßn da Eichenfürster Bach im Noadn und da Wittbach im Westn duach de Gemarkung.
Gschicht.
Trennfeld is easchtmois schrifdli gnennd worn, ois es om 26. Oktoba 1017 vom Bistum Bamberg zum Bistum Wiazburg kumma is.
Trennfeld is duach des Zwoate Gmoaedikt om 17. Mai 1818 a eingständige Gmoa gewoadn.
Trennfeld woa oane vo de 47 Gmoana im Landkroas Marktheidenfeld (Kfz-Kennzeichn: MAR). Mid da Aflesung vom Landkroas Marktheidenfeld im Joar 1972 is Trennfeld in an nei buiddn Landkroas Moa-Spessart (Kfz-Kennzeichn: KAR, ob 1979 MSP) kemma.
Seitm 1. Mai 1978 is Trennfeld a Ortstei vo Triefenstein. Trennfeld hod a Eihwohnazoih vo ghod.
Etymologie vom Ortsnam.
Uaspringli woa da Nam vom Ort "Trieffenvelt". Diesa kummt vom sognenndn "triefendn Stoa", vo oana Quej nem am Klosta Triefenstein. Im Laff vo da Zeit hod se da heitige Nam Trennfeld entwicklt.
Religion.
Trennfeld is katholisch prägt. De Pforrei St. Georg bfindt se in da Pforreingmoaschoft Erlenbach - Triefenstein. De Protestantn gehean zu evangelischn Pforrei Kreuzwertheim.
Bettingbergtunnel

Da Bettingbergtunnel is a ehemoliga Eisnbohntunnel vo da Bahnstrecke Lohr–Wertheim, de 1978 stijglegt worn is. De Läng vom Tunnel betrogt 730 Meta.
Valauf.
Des Noadostpoatoi befindet si auf am Gebiet vo da Gemarkung Kreuzwertheim vom Markt Kreuzwertheim bei Streckenkilometa 32,3. Noch etwa 190 Metern gelangt da Tunnl unta de Gemarkung Trennfeld vom Markt Triefenstein. Noch etwa weidern 480 Metern gelangt ea wieda fia etwa 70 Metern unta de Gemarkung Kreuzwertheim und endt schliaßlich am Südwestpoatoi.
Gschicht.
Da Bau vom Tunnel is 1879 ogfonga und im Oktoba 1881 voiendt worn. Er is da dritte vo insgsomt drei Tunneln auf da Bohnstreckn, de 1980/81 zruckbaut worn san. Üba beidn Portaln is a stoanana Löwnkopf onbrocht.
Heitige Nutzung.
Fia einige Zeid nach da Schliaßung vom Bauweak fia de Eisnbohn, is da Tunnel vo Mercedes-Benz ois Vasuachsort fia den Spurbus gnutzt worn. Jedoch is's zu oam Brond kumma, wesweng diese Forschunga duat aufgem worn san. No heit san in dem geknickt valaffandn Tunnel Brondspuan, sowia im westlichn Tei bis zu etwa in da Mittn voahondan Trennwond der vo Mercedes-Benz betonieate Gehweg voahondn.
Einige Zeid long hod da Plan existieat, den Tunnel ois Rodweg vo Kreuzwertheim noch Trennfeld umzubaun. Diesa Plan is jedoch wieda vawoafn worn, do er a wichtige Übawintarungsstätte fia de Mopsfledermaus is, wesweng da Tunnel vo Oktoba bis Mai fia Bsucha ned zuagängli is.
Ballstadt

Ballstadt (umgongssprochli: "Balschdad") is a Ortstei vom Moakt Lehrberg in Middlfrankn (Bayern).
Gschicht.
Des Doaf werd 1342 ois "Balgstat" easchtmois nomantli eawähnt. Da Ortsnoma beinhoit an Personanoma Balg, der aa da Noma vom Grinda vo da Siedlung hod gwesn sei kenna.
Bis zua Gebietsreform in Bayern, de am 1. Jenna 1978 in Kroft tretn is, hod Ballstadt zua gleichzeidig aufglestn Gmoa Brünst gheat.
Vakeah.
Gmoavabindungsstroßn fiahn noch Birkenfels, Brünst und Lehrberg.
Berndorf (Lehrberg)

Berndorf is a Ortstei vom Moakt Lehrberg im Landkroas Ansbach in Middlfrankn (Bayern).
Geografie.
Da Ort liegt am Rauhwiesenboch, oam rechtn Zuafluss vom Sulzboch, der rechts in de Rezat mindt.
Gschicht.
Da Ort is 1319 easchtmois nomantli eawähnt worn. Unkloar is, ob da Ortsnoma aufn Personanoma "Bero" vaweist oda auf de Totsoch, doss's in da Umgebung Bärn gem hod.
Ungfeah 500 Meta sidwestli vo Berndorf befindt se auf oam Plateau vo da denkmoigschitztn Burgstall vom groußn, rundn Tuamhigl Oids Schloss, der im Voiksmund "Oide Buag" gnennt werd. De Buag woar woi Sitz vo de Ritta vo Geißendorf, de zua Colmberga Buagmonnschoft zäjt hom.
Midm Gmoaedikt vo Bayern is Berndorf a eignständige politische Gmoa worn, de jedoch scho am 17. August 1818 aufglest und noch Obersulzbach eihgmoant worn is. Mid da Gebietsreform in Bayern, de am 1. Mai 1978 in Kroft tretn is, is da Ort zamm mid Obersulzbach zu Lehrberg kumma.
Vakeah.
Gmoavabindungsstroßn fiahn zua Kreisstroß AN 2 bei Untersulzbach bzw. Obersulzbach. A weitare Gmoavabindungsstroß fiaht auf de Stootsstroß 2255 in Colmberg.
Birkach (Lehrberg)

Birkach (umgongssprochli: "Birga") is a Ortsteil vom Moakt Lehrberg in Middlfrankn (Bayern).
Gschicht.
Da Weiler is 1380 ois „Pyrkich“ easchtmois nomantli eawähnt worn ("aue" onstott vom Kollektivsuffix "ach").
Bis zua Gebietsreform in Bayern, de am 1. Mai 1978 in Kroft tretn is, hod Birkach zua politischn Gmoa Obersulzbach gheat.
Vakeah.
De Kreisstroß AN 2 fiaht noch Gräfenbuch und Untersulzbach.
Brünst (Lehrberg)

Brünst (umgongssprochli: "Brinst") is a Ortstei vom Moakt Lehrberg im Landkroas Ansbach in Middlfrankn (Bayern).
Gschicht.
Da Ort werd 1222 ois "Brunst" eschtmois nomantli eawähnt. Ausm Ortsnoma gho easchlossn wern, doss de Flur und de Siedlung duach Obbrenna vom Woid entstondn is.
Im "Geographischen statistisch-topographischen Lexikon von Franken" (1799) werd da Ort foigndamoßn beschriem: „Weiler mit 5 in das Kameral-Amt Ansbach gehörigen Unterthanen.“
Bis zua Gebietsreform in Bayern woar Brünst a eignständige politische Gmoa, zu der de Orte Ballstadt, Gödersklingen, Kühndorf, Röshof, Schmalach, Walkmühle und Wüstendorf gheat hom, und a Gebietsflech vo 1260 ha umfosst hod. Am 1. Jenna 1978 is se in an Moakt Lehrberg eihggliedat worn.
Eihwohnaentwicklung.
Gmoa Brünst
Ortstei Brünst
Vakeah.
Duach Brünst valafft de Kreisstroß AN 21, de noch Birkenfels bzw. zua Stootsstroß 2255 fiaht. Gmoavabindungsstroßn fiahn noch Ballstadt und Schmalach.
Buhlsbach

Buhlsbach (umgongssprochli: "Bulschba") is a Ortstei vom Moakt Lehrberg im Landkroas Ansbach in Middlfrankn (Bayern).
Geografie.
Des Doaf liegt am Pulverboch, oam linkn Zuafluss vo da Fränkischen Rezat.
Gschicht.
Da Ort werd 1274 ois "Bullingspach" easchtmois nomantli eawähnt. Da Ortsnoma beinhoit an Personanoma Bulling, der aa da Noma vom Grinda vo da Siedlung gewesn hod sei kenna.
Vakeah.
De Kreisstroß AN 10 fiaht noch Schönbronn bzw. noch Lehrberg.
Dauersmühle

Dauersmühle (umgongssprochli: "Dauəschmíl") is a Ortstei vom Moakt Lehrberg im Landkroas Ansbach, Middlfrankn.
Geografie.
De Einöde liegt am Pulverboch, oam linkn Zuafluss vo da Fränkischen Rezat.
Gschicht.
Des Doaf is 1303 ois „Dawenmul“ easchtmois nomantli eawähnt worn. Da Ortsnoma enthoit an Personnoma Dauo, der aa da Noma vom Grinda vo da Siedlung gwesn hod sei kenna.
Vakeah.
Da Ort liegt an da Kreisstroß AN 10, de noch Lehrberg bzw. nch Buhlsbach fiaht.
Fritzmühle

Fritzmühle (umgongssprochli: "Fritsmíl") is a Ortstei vom Moakt Lehrberg in Middlfrankn.
Geografie.
De Einöde liegt am Pulverboch, der a linka Zuafluss vom Fränkischn Rezat is.
Gschicht.
Da Ort werd 1441 ois "Fritzmülner" easchtmois nomantli eawähnt. Da Ortsnoma enthoit an Personanoma Fritz, vamutli vom urspringlichn Bsitza vo diesa Mui.
1800 hods oan Haushoit gem, derm Kameralamt Ansbach untatan woar.
Gödersklingen

Gödersklingen (umgongssprochli: "Gedəschglínga") is a Ortstei vom Moakt Lehrberg in Middlfrankn, Bayern.
Geografie.
Da Ort liegt am Zellboch, der mid meahran weitan Bächn zum Haselboch zammfliaßt, oam rechtn Zuafluss vo da Bibert.
Geschichte.
Da Weiler is 1303 ois "Götlingsclingen" eschtmois nomantli eawähnt worn. Da Ortsnoma leit se woahscheinli vo oam Flurnoma ob, wobei de Endung "–clingen" auf a Toienge vaweist. De Bedeitung vo "Götling" is unkloar, vamutli leit se owa 's Woat vo oam Personanoma ob.
1800 hods im Ort 19 Haushoite gem, de olle am Kameralamt Ansbach untatan woarn.
Bis zua Gebietsreform in Bayern, de am 1. Jenna 1978 in Kroft tretn is, hod Gödersklingen zua gleichzeitig aufglestn Gmoa Brünst gheat.
Vakeah.
Gmoavabindungsstroßn fiahn noch Ruppersdorf, Kettenhöfstetten, Wüstendorf und zua Stootsstroß 2255, de noch Ansbach bzw. Rügland fiaht.
Gräfenbuch

Gräfenbuch (umgongssprochli: "Grefmbūch") is a Ortstei vom Moakt Lehrberg im Landkroas Ansbach in Middlfrankn.
Geografie.
Duachn Ort fliaßt da Sulzboch, der a rechta Zuafluss vo da Fränkischn Rezat is.
Gschicht.
Easchtmois eawähnt is Gräfenbuch im Joar 1433 worn. Da Ortsnoma weist auf oan Buchnwoid hi, der in Bsitz vo Grafn woar. Obs se dabei um de Grafe zu Dachstetten ghondlt hod, bleibt offn.
Des äjdaste Gebaide vom Ort is de St.-Peter-und-Paul-Kirch, a Filialkirch vo Lehrberg. Se is uma 1430 entstondn. Aus diesa Zeid ehoitn bliem is da zwoagschossige mid stichbogign Schoiöffnunga und viaseitigm Pyramidndoch vasengne gotische Chortuam, der aus Bruchstoa- und Quadamauaweak eabaut worn is.
1800 hods im Ort 18 Haushoite gem, vo dena 6 ansbachisch und 12 eichstättisch woarn.
Midm Gmoaedikt is Gräfenbuch a eignständige politische Gmoa worn, bis 's am 1. Jenna 1974 im Zug vo da Gebietsreform in Bayern noch Lehrberg eihgmoant worn is.
Vakeah.
De Kreisstroß AN 2 fiaht zua B 13 bzw. noch Birkach. A Gmoa vabindungsstroß fiaht zua Stootsstroß 2253.
Lehrberg

Lehrberg (umgongssprochli: "Lärberch") is a Moakt im middlfränkischn Landkroas Ansbach.
Geografische Log.
Lehrberg liegt im Natuapark Frankenhöhe. Nochboagmoana san (im Nordn ogfonga im Uahzoagasinn): Oberdachstetten, Flachslanden, Rügland, Weihenzell, Ansbach, Leutershausen und Colmberg.
Ortstei.
Da Moakt gliedat se in de Ortstei:
Eihwohnaentwicklung.
Urspringlicha Moakt Lehrberg (nua midm Ortstei Buhlsbach):
Mid de ehemolign Gmoana, de späta Ortstei vo Lehrberg worn san:
Vakeah.
Lehrberg liegt an da Bundesstroß 13, ca. 7 km nördli vo Ansbach.
Lockenmühle

Lockenmühle (umgongssprochli: "Lognmîl") is a Ortstei vom Moakt Flachslanden im Landkroas Ansbach in Middlfrankn.
Geografie.
Da Weiler liegt am Mettlachboch, oam rechtn Zuafluss vo da Bibert und am Rohrgraben, oam linkn Zuafluss vom Mattlachboch.
Gschicht.
Da Ort werd 1732 ois "Flocken Mühl" easchtmois nomantli eawähnt. Seit 1796 is de Form "Lockenmühl" bezeugt. Unkloar bleibt, wias zu dem Nomanswechsl kumma is. E. Fechter nimmt o, dass "Lockenmühl" da urspringliche Noma woar, der se vom Personanoma vom Bsitza obgleit hod. Danem gibts no de Bezeichnung "Klingenmühl", diesa Noma eakleat se aus da schluchtoatign Log vom Ort.
Bis zua Gebietsreform hod da Ort zua ehemolign Gmoa Neustetten gheat. Am 1. Jenna 1972 is de Eihgliedarung in an Moakt Flachslanden eafoigt.
Vakeah.
A Gmoavabindungsstroß fiaht noch Neustetten.
Kohlmühle (Lehrberg)

Kohlmühle (umgongssprochli: "Kolmíl") is a Ortstei vom Moakt Lehrberg im Landkroas Ansbach in Middlfrankn.
Geografie.
De Einöde liegt an da Fränkischn Rezat.
Gschicht.
Da Ort is in da easchtn Häjft vom 16. Joarhundad ois „Kolbmül“ easchtmois nomantli eawähnt worn, seit 1732 werds ois „Kohlmühle“ bezeichnt. Da Ortsnoma leit se vom Flurnoma „bey der kolb“ (Rohrkolben) ob, oana Wiesn in da Nech vo da Kohlmui.
Kühndorf (Lehrberg)

Kühndorf (umgongssprochli: "Kḗndorf") is a Ortstei vom Moakt Lehrberg im Landkroas Ansbach in Middlfrankn.
Gschicht.
Des Doaf is 1394 ois "Kindorff" easchtmois nomantli eawähnt worn. Am woahscheinlichstn is de Obleitung vom Ortsnoma vom oidhochdeitschn "kên" (Nodlbaam) mid da Bedeitung "Zum Doaf bei de Nodlbaama".
Im "Geographischen statistisch-topographischen Lexikon von Franken" (1801) werd da Ort foigndamoßn beschriem: „Weiler mid 4 ins Amt Ansbach ghearign Unterthanen.“
Bis zua Gebietsreform in Bayern, de am 1. Jenna 1978 in Kroft tretn is, hod Kühndorf zua gleichzeitig aufglestn Gemeinde Brünst gheat.
Vakeah.
De Kreisstroß AN 10 fiaht noch Schönbronn bzw. noch Buhlsbach. A Gmoavabindungsstroß fiaht noch Strüth.
Oberheßbach

Oberheßbach (umgongssprochli: "Eïbərheschba") is a Ortstei vom Moakt Lehrberg im Landkroas Ansbach in Middlfrankn (Bayern).
Geografie.
Da Weiler liegt an da Fränkischn Rezat. Unmiddlboa nördli davo mindt da Klingengraben ois rechta Zuafluss in de Rezat. Ca. oan Kilometa nordöstli befindt se da Heßbeag ().
Gschicht.
Easchtmois nomantli eawähnt is da Ort 1345 ois "Obern Hesspach" worn mid da Bedeitung "am Boch vom Hesso". Midm "Boch" is de Rezat gmoant, an der de Siedlung onglegt worn is, da Personanoma "Hesso" vaweist vamutli aufn Grinda vo da Siedlung.
Bis zua Gebietsreform in Bayern, dee am 1. Jenna 1972 in Kroft tren is, hod Oberheßbach zamm mid Unterheßbach de politische Gmoa Heßbach buidt. De Moa Heßbach hot zletzt 128 Eihwohna ghod und hod a Gebietsflech vo 511 Hektar ghod.
Vakeah.
A Gmoavabindungsstroß fiaht zu Bundesstroß 13 und üba de Rohrmühle und Hummelhof noch Flachslanden.
Obersulzbach (Lehrberg)

Obersulzbach is a Ortstei vom Moakt Lehrberg im Landkroas Ansbach in Middlfrankn.
Geografie.
Da Ort liegt am Sulzbach, der a rechta Zuafluss vo da Fränkischn Rezat is.
Gschicht.
Da Ort werd easchtmois 1169 in oana Urkunde ois "Sulzbach" eawähnt. Da Ortsnoma vaweist aufn gleichnomign Boch, der sein Noma aufgrund vo seim Soizgehoit kriagt hod.
1801 hods im Ort 18 Haushoite gem, de olle dem Oberamt Ansbach untatan woarn.
Midm Gmoaedikt vo Bayern is Obersulzbach a politische Gmoa worn, zu der de Orte Birkach und Untersulzbach gheat hom. Am 17. August 1818 is no Berndorf dazua kumma, des bis dohi a eignständige Gmoa woar. Ned stottgem is des Gsuach vo Unterhegenau (am 23. Oktoba 1836) worn, des se vo da Gmoa Binzwangen hod trenna und onstott dessn da Gmoa Obersulzbach zuaghearig hod sein woin.
Am 1. Mai 1978 is Obersulzbach in an Moakt Lehrberg eihgliedat worn.
Vakeah.
Duach Obersulzbach valafft de Kreisstroß AN 2, de noch Unterhegenau bzw. noch Untersulzbach fiaht. A Gmoavabindungsstroß fiaht de B 13 kreiznd noch Hohenau.
Pulvermühle (Lehrberg)

Pulvermühle (umgongssprochli: "Bulfermil") is a Ortstei vom Moakt Lehrberg im Landkroas Ansbach in Middlfrankn.
Geografie.
De Einöde liegt am Pulverboch, der a linka Zuafluss vo da Fränkischn Rezat is.
Gschicht.
Da Ort werd 1468 ois "Schreckenmülner" easchtmois nomantli eawähnt, eascht seit 1809 aa ois "Pulvermühle". Urspringli bnennt is de Mui noch ihrm easchtn Bsitz midm Famijnoma Schreck worn, späta noch da Aufgob vo da Mui, nämli de Heastejung vo Schieaßpuiva. Zua diesm Zweck san ausm gonzn ansbachischn Umlond de Rohstoffe (v. a. Erlenhoiz) heabeigfiaht worn.
Vakeah.
Da Ort liegt an da Kreisstroß AN 10, de noch Lehrberg bzw. noch Buhlsbach fiaht.
Röshof

Röshof (umgongssprochli: "Rēshṓf") is a Ortsteil vom Moakt Lehrberg im Landkroas Ansbach in Middlfrankn.
Gschicht.
Da Ort werd 1433 ois "Rodsdorff" easchtmois nomantli eawähnt. Im Ortsnoma steckt da Personanoma "Rodi", der ois Grinda vo diesa Siedlung ongseng wern ko.
1801 hodss in dem Ort 2 Haushoite gem, de dem Kameralamt Ansbach untatan woarn.
Bis zua Gebietsreform in Bayern, de am 1. Jenna 1978 in Kroft tretn is, hod da Röshof zua gleichzeitig aufglestn Gmoa Brünst gheat.
Vakeah.
Röshof liegt an da Stootsstroß 2255, de noch Ansbach bzw. nch Rügland fiaht. De Kreisstroß AN 10 fiaht noch Schönbronn bzw. noch Kühndorf.
Schmalach

Schmalach (umgongssprochli: "Schmōla") is a Ortstei vom Moakt Lehrberg im Landkroas Ansbach (Middlfrankn), Bayern.
Gschicht.
Des Doaf werd 1303 ois "Smaleich" easchtmois nomantli eawähnt. Da Ortsnoma leit se vom Flurnoma „kloana Eichnwoid“ ob.
1802 hods im Ort 14 Haushoite gem, vo dena ejf dem Oberamt Ansbach und drei ondan Grundherrn unteatan woarn.
Bis zua Gebietsreform in Bayern, de am 1. Jenna 1978 in Kroft tretn is, hod Schmalach zua gleichzeitig aufglestn Gmoa Brünst gheat.
Vakeah.
Am Ort fiaht de Stootsstroß 2255 voabei, de an Gödersklingen voabei noch Rügland fiaht bzw. am Röshof voabei noch Ansbach. Gmoavabindungsstroßn fiahn noch Wüstendorf und de St 2255 kreiznd noch Brünst.
Schmalenbach (Lehrberg)

Schmalenbach (umgongssprochli: "Schmalmba") is a Ortstei vom Moakt Lehrberg im Landkroas Ansbach in Middlfrankn.
Gschicht.
Da Ortsnoma vaweist auf de Fränkische Rezat, de in unmiddlboara Nech zum Ort valafft.
1802 hod da Ort 10 Haushoite ghod, de olle dem Oberamt Ansbach untatan woarn.
Bis zua Gebietsreform, de am 1. Jenna 1972 in Kroft tretn is, hod Schmalenbach zu da middlaweil aufglestn Gmoa Zailach gheat.
Vakeah.
Gmoavabindungsstroßn fiahn noch Hürbel am Rangen, Steinersdorf und zua B 13.
Seemühle (Lehrberg)

Seemühle (umgongssprochli: "Sēmíl") is a Ortstei vom Moakt Lehrberg im Landkroas Ansbach in Middlfrankn.
Geografie.
De Einöde liegt am Seemühlboch, der a linka Zuafluss vo da Fränkischen Rezat is.
Gschicht.
Da Ort werd 1732 ois "Seemühl" easchtmois nomantli eawähnt, bnennt noch oam Boch, der nördli vom Ort aus oam kloana Weiher herobfliaßt.
Vakeah.
A Gmoavabindungsstroß fiaht noch Lehrberg bzw. nch Ballstadt.
Unterheßbach

Unterheßbach (umgongssprochli: "Undərheschba") is a Ortstei vom Moakt Lehrberg im Landkroas Ansbach in Middlfrankn.
Geografie.
Des Doaf liegt an da Fränkischn Rezat.
Gschicht.
Easchtmois nomantli eawähnt is da Ort 1345 ois "Nidern Hesspach" woarn mid da Bedeitung "am Boch vom Hesso". Midm "Boch" is de Rezat gmoant, an der de Siedlung onglegt worn is, da Personanoma "Hesso" vaweist vamutli aufn Grinda vo da Siedlung.
Bis zua Gebietsreform in Bayern am 1. Jenna 1972 hod Unterheßbach zamm mid Oberheßbach de politische Gmoa Heßbach buidt. De Gmoa Heßbach hod zletzt 128 Eihwohna ghod und hod a Gebietsflech vo 511 Hektar umfosst.
Eihwohnaentwicklung.
Gmoa Heßbach
 Ortstei Unterheßbach
Vakeah.
Westli vo Unterheßbach valafft de B 13, üba de da Ort mid Lehrberg und Oberdachstetten vabundn is.
Untersulzbach (Lehrberg)

Untersulzbach (umgongssprochli: "Undəsúltsba") is a Ortstei vom Moakt Lehrberg im Landkroas Ansbach in Middlfrankn.
Geografie.
Des Doaf liegt am Kümmelboch und Sulzboch, de rechte Zuafliss vo da Fränkischn Rezat san.
Gschicht.
Da Ort werd easchtmois 1169 in oana Urkunde zamm mid Obersulzbach eawähnt ois "in inferiori Sulzbach". Da Ortsnoma vaweist aufn gleichnomign Boch, der sein Noma aufgrund vo seim Soizgehoit kriagt hod.
1802 hods im Ort 12 Haushoite gem, vo dena nein dem Oberamt Ansbach und drei ondan Grundherrn untatan woarn.
Untersulzbach hod zua politischn Gmoa Obersulzbach gheat. Mid da Gebietsreform in Bayern is am 1. Mai 1978 de Gmoa Obersulzbach mid Untersulzbach zum Moakt Lehrberg kumma.
Vakeah.
Duach Untersulzbach valafft de Kreisstroß AN 2, de noch Obersulzbach bzw. noch Birkach fiaht. A Gmoavabindungsstroß fiaht noch Berndorf.
Walkmühle (Lehrberg)

Walkmühle (umgongssprochli: "Walkmil") is a Ortstei vom Moakt Lehrberg im Landkroas Ansbach in Middlfrankn.
Geografie.
De Einöde liegt am Seemühlboch, der a linka Zuafluss vo da Fränkischn Rezat is.
Gschicht.
Da Ort werd 1820 easchtmois nomantli eawähnt.
Bis zua Gebietsreform in Bayern, de am 1. Jenna 1978 in Kroft tretn is, hode da Ort zua Gmoa Brünst gheat.
Vakeah.
A Gmoavabindungsstroß fiaht noch Lehrberg bzw. noch Ballstadt.
Wüstendorf (Lehrberg)

Wüstendorf (umgongssprochli: "Wīəstndorf") is a Ortstei vom Moakt Lehrberg im Landkroas Ansbach (Middlfrankn), Bayern.
Geografie.
Da Weiler liegt am Wernsboch, der se zamm mid ondan Bächn zua Haslach vaeinigt, de a rechta Zuafluss vo da Bibert is.
Gschicht.
Da Ort werd 1317 ois "Wustendorf" easchtmois nomantli eawähnt. Ausm Ortsnoma ko gschlossn wern, doss de Siedlung on oam unbebautn, wüstn Plotz grindt worn is (schau dazua aa bei Wüstenbruck).
1804 hods im Ort ocht Haushoite gem, vo dena sechs dem Oberamt Ansbach und zwoa ondan Grundherrn untatan woarn.
Midm Gmoaedikt vo Bayern is Wüstendorf zua politischn Gmoa Brünst kumma, de am 1. Jenna 1978 im Zug vo da Gebietsreform in Bayern noch Lehrberg eihgmoantt worn is.
Vakeah.
Gmoavabindungsstroßn fiahn zua Stootsstroß 2255 bei Gödersklingen bzw. bei Schmalach, zua Kreisstroß AN 10 bei Wernsbach und noch Moratneustetten.
Zailach

Zailach (umgongssprochli: "Tsailə") is a Ortstei vom Moakt Lehrberg im Landkroas Ansbach in Middlfrankn.
Geografie.
Duachs in oam Toi glengne Zailach fliaßt da Zailacher Boch, der in Lehrberg ois rechta Zuafluss in de Rezat mindt. Da Ort befindt se zwischn dem im Westn glengna Häslabronn und dem im Ostn glengna Lehrberg. Ca. 1,5 km sidli in da Nech vo Hürbel am Rangen steht de joarhundadeoide Kreizeiche.
Gschicht.
Zailach is untam Noma "Zilawe" im Joar 1300 easchtmois urkundli eawähnt.
1804 hods im Ort 22 Haushoite gem, de olle Ansbach untatan woarn.
Bei da Gebietsreform in Bayern is Zailach am 1. Jenna 1972 in an Moakt Lehrberg eihgliedat worn. Zvoa woar Zailach mid Hürbel am Rangen, Schmalenbach und da Wossamui a eignständige Gmoa mid oana Gebietsflech vo ca. 795 Hektar.
Eihwohnaentwicklung.
Gmoa Zailach
Ortstei Zailach
Vakeah.
Nördli vo Zailach valafft de Stootsstroß 2250, de vo Lehrberg noch Rothenburg ob der Tauber fiaht. A Gmoavabindungsstroß fiaht noch Hürbel am Rangen.
Ziegelhütte (Lehrberg)

Ziegelhütte (umgongssprochli: "Tsīglhidn") is a Ortstei vom Moakt Lehrberg im Landkroas Ansbach in Middlfrankn.
Geografie.
Da Weiler werd 1400 ois "auf dem Zigelhofe" easchtmois nomantli eawähnt.
Vakeah.
A Gmoavabindungsstroß fiaht noch Lehrberg bzw. noch Ballstadt.
Hummelhof

Hummelhof (umgongssprochli: "Humlhof") is a Ortstei vom Moakt Flachslanden im Landkroas Ansbach in Middlfrankn.
Geografie.
De Einöde liegt an da Fränkischn Rezat.
Gschicht.
Da Ort is im 17. Joahrhundad ois "Hummelhov" easchtmois nomantli eawähnt. Da Ortsnoma bedeit "Zu dem Hof, auf dem Bullen gehalten werden".
Vakeah.
Da Ort liegt an da Stootsstroß 2253, de zua B 13 bzw. noch Flachslanden fiaht.
Birkenfels

Birkenfels (umgongssprochli: "Birgəfels") is a Ortstei vom Moakt Flachslanden im Landkroas Ansbach in Middlfrankn (Bayern).
Geografie.
Da Ort liegt am Seeboch, oam linkn Zuafluss vo da Fränkischn Rezat.
Midm Gmoaedikt vo Bayern hod Birkenfels znächst zua politischn Gmoa Flachslanden gheat. Am 24. August 1830 hod se Kettenhöfstetten obglest und is zua eignständign politischn Gmoa worn, zu der aa Birkenfels zäjt hod. Im Zug vo da Gebietsreform in Bayern is de Gmoa Kettenhöfstetten (mid Birkenfels) am 1. Jenna 1972 noch Flachslanden eihgmoant worn.
Vakeah.
Da Ort liegt an da Kreisstroß AN 21, de noch Borsbach bzw. noch Brünst fiaht.
Wolfsau (Windsbach)

Wolfsau (umgongssprochli: "Wolfsāch") is a Ortstei vo da Stod Windsbach im Landkroas Ansbach in Middlfrankn.
Geografie.
In da Nech entspringt des Rößigbächlein (späta Goldbach gnennt), a linka Zuafluss vo da Fränkischn Rezat.
Gschicht.
Easchtmois eawähnt is da Ort 1166/1168 ois "Wolfesouwe", de Aue, in der amoi a Woif ealegt worn is.
Bis 1613 hod Wolfsau zua Kirch in Bertholdsdorf gheat und is donn auf Ontrog noch Windsbach gepforrt worn, wei da Weg duathi kiaza woar.
Voa da Gebietsreform in Bayern, de am 1. Jenna 1972 in Kroft tretn is, woar Wolfsau a Ortstei vo da ehemolign Gmoa Retzendorf.
Vakeah.
A Gmoavabindungsstroß fiaht zua Stootsstroß 2220 bzw. noch Leipersloh. De Stootsstroß 2220 kreiznd glongt ma zua Hölzleinsmühle.